Diari Oficial de la Generalitat Valenciana


Sumari del DOGV 1469, del 24-01-1991 (1991/820055)

RESOLUCIÓ de 14 de novembre de 1990, del Conseller d'Obres Públiques, Urbanisme i Transports, per la qual s'aprova el Projecte de Modificació Puntual del Pla General d'Ordenació Urbana del Municipi de Castelló de la Plana, referent a un canvi de classificació de sol no urbanitzable a sòl urbanitzable no programat industrial.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1469

Data del DOGV
:   24-01-1991

Secció del DOGV
:   ALTRES DISPOSICIONS

Número del document
:   1991/820055


Data del document
:   14-11-1990

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 14 de novembre de 1990, del Conseller d'Obres Públiques, Urbanisme i Transports, per la qual aprova definitivament el Projecte de Modificació Puntual del Pla General d'Ordenació Urbana del municipi de Castelló de la Plana, referent a un canvi de classificació de sòl no urbanitzable a sòl urbanitzable no programat industrial.  
Vist l?expedient relatiu a la modificació puntual del Pla General d'Ordenació Urbana del municipi de Castelló de la Plana, referent a un canvi de classificació de sòl no urbanitzable a sòl urbanitzable no programat industrial.  
Vist que el dia 18 d'octubre de 1990 va entrar en aquesta conselleria el projecte de modificació del Pla General Municipal d'Ordenació Urbana: canvi de classificació del sòl no urbanitzable (SNU) a sòl urbanitzable no programat (SNUNP 1-2), a fi de sotmetre'l a estudi i a aprovació definitiva, si escau, d'acord amb el que estableix l'article 40.1.b) de la Llei del Sòl.  
Vist que el projecte consta de memòria, plànols d'informació i d'ordenació, normes urbanístiques, programa d'actuació i estudi econòmic i financer.  
Vist que l'Ajuntament de Castelló de la Plana va aprovar inicialment el projecte en la sessió celebrada el dia 26 d'abril de 1990.  
Vist que el 10 de maig de 1990 i l'11 de maig de 1990, va ser publicat en els diaris Castellón Diario iMediterràneo respectivament l'aprovació inicial, l'1 de maig de 1990 en el Butlletí Oficial de la Província de Castelló i el 7 de juny de 1990 en el Boletín Oficial del Estado a fi i efecte de informació pública  
Vist que durant el període d'informació pública s'han presentat dues al·legacions, i no s'ha considerat la que formula el Sr. Fernando de Val, i en canvi, es pren en consideració la que presenta el Sr. Benjamin Casañ.  
Vist que el dia 26 de juliol de 1990 el ple de l'ajuntament va aprovar provisionalment el projecte de modificació puntual del Pla General d'Ordenació Urbana del municipi de Castelló de la Plana, que es referia a un canvi de classificació de sòl no urbanitzable a sòl urbanitzable no programat industrial.  
Vist que d'acord amb l'article 131 del Reglament de Planejament es va sol·licitar de la Diputació Provincial l'informe preceptiu, i que el 4 de setembre de 1990 va emetre un informe favorable.  
Vist que es va sol·licitar l'informe preceptiu de la Comissió Territorial d'Urbanisme de Castelló, que en la sessió que va tenir lloc el 19 de setembre de 1990 va emetre un informe favorable.  
Atès que la modificació consisteix a reclassificar la zona delimitada per quadra Liñón, camí de San Jaime, quadra Saboner i accés sud a l'autopista com a sòl urbanitzable no programat industrial, a fi d'augmentar les previsions de sòl per a la denominada Ciutat del Transport, ja que l'àrea actualment assignada es considera insuficient per a les necessitats que aquesta instal·lació comporta.  
L?àrea que ha estat objecte de la reclassificació té una superfície de 53 ha que unides a les 23,44 ha que el pla vigent preveu, fan un total de 76,44 ha.  
La zona reclassificada, que pren com a suport el futur trasllat de la CN 340, es qualifica en la major part com a sòl urbanitzable no programat industrial- 2, la destinació de la qual és la Ciutat del Transport, i un petit triangle que confronta amb el sòl actualment classificat com a sòl urbanitzable no programat i qualificat com a Industrial- 1, es qualifica com aquest darrer i dóna homogeneïtat a les zones del sòl urbanitzable no programat de l'àrea de referència.  
Atès que el canvi proposat no està inclòs en cap dels supòsits de revisió del pla general, ja que no adopta nous criteris respecte de l'estructura general i orgànica del territori o de la classificació del sòl, ni opta per un model territorial distint al del pla vigent. Es tracta d'un canvi aïllat de classificació del sòl, que entra dins del supòsit de l'article 154.4 del Reglament de Planejament la modificació proposada, si bé implica un augment del volum edificable en la zona, aquest és d'ús industrial, i no implica, per tant, augment de densitat de població, per la qual cosa no requereix una dotació major d'espais lliures.  
Atès que el projecte s'ajusta en el seu contingut a les determinacions establertes en la Llei del Sòl i els seus reglaments de desplegament.  
Atès que, d'acord amb el que estableix l'article 49 de la Llei del Sòl, les modificacions de qualsevol dels elements dels plans, projectes, programes, normes i ordenances se subjectaran a les mateixes disposicions enunciades per a la seua aprovació. Que en aplicació de l'article esmentat s'ha seguit el procediment establert en els articles 40 i 41 de la Llei del Sòl i concordants del Reglament de Planejament.  
Atès que és competent per a l'aprovació definitiva el Conseller d'Obres Públiques, Urbanisme i Transports, d'acord amb l'article 40.1.b) de la Llei del Sòl, en relació amb l'article 3 del Decret 137/1990 de 30 de juliol, del Consell de la Generalitat Valenciana pel qual s'aprova el reglament dels òrgans urbanístics de la Generalitat Valenciana.  
Vistos els preceptes legals citats, la Llei del sòl, la Llei de Procediment Administratiu i altres que hi són d'aplicació, resolc:  
Aprovar definitivament el projecte de modificació puntual del Pla General d'Ordenació Urbana del municipi de Castelló de la Plana, referent a un canvi de classificació de sòl no urbanitzable a sòl urbanitzable no programat industrial.  
Contra aquesta resolució, que no esgota la via administrativa, es pot interposar recurs de reposició davant aquesta conselleria en el termini d'un mes comptador des de l?endemà de la publicació de la resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la data de la publicació de la resolució del recurs de reposició, si aquesta fos expressa, o en el termini d'un any des de la data d'interposició del recurs de reposició si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 14 de novembre de 1990. - El Conseller d'Obres Públiques: Eugenio Burriel de Orueta.